जिप सदस्य शोभा ने विजय जुलूस निकाला
जिलापरिषद 43 में नव निर्वाचित प्रत्याशी शोभा मंडल के विजय जुलूस में सैकडों समर्थकों ने शुक्रवार को बेंगाबाद चौक से आरंभ की। जो बेंगाबाद परिभ्रमण करते हुए फुरसोडीह, मानसीडीह, फिटकोरिया, मधवाडीह, मानजोरी, चपुवाडीह, ताराजोरी, झलकडीहा, जरूवाडीह सहित कई गावों में जुलूस निकाला गया। इस बावत जरूवाडीह पंचायत के नव निर्वाचित पंसस प्रकाश मंडल की अगुवाई में सैकडों की संख्या में युवक डीजे की धुन पर थिरक रहे थे। सुन चम्पा सुन तारा की धुन में युवकों ने जमकर लुत्फ उठाया। अबीर गुलाल से एक दूसरे को लगाकर जीत की बधाई दे रहे थे। वहीं पटाखे की आवाज से बेंगाबाद चौक गूंज रहा था।
मौके पर मंडल ने कहा कि यह जीत जनता की जन मानस की जीत है। सभी जाति के वर्गों ने समर्थन देकर तवज्जो की मान मर्यादा के साथ प्रतिनिधि चयन किया हैं।
वे हमेशा जनता के साथ थे और रहेंगे। मौके पर रविन्द्र सिंह, संतोष मंडल, नागेश्वर मंडल, डीलो मंडल, सुरेन्द्र मंडल, बालदेव मंडल सहित सैकडों की संख्या में समर्थक मौजूद थे।
hin_Deva hin_Deva hin_Deva hin_Deva